**Trinásty ročník študentskej súťaže Rodinný dom VELUX prebehol opäť online**

**Už trinásť rokov spoločnosť VELUX na Slovensku organizuje súťaž pre študentov stredných škôl so zameraním na stavebníctvo. Podporovateľom súťaže je Ministerstvo, školstva, vedy, výskumu a športu SR a partnerom spolupráce je Štátny inštitút odborného vzdelávania. Aj tento rok bola súčasťou súťaže aj pandémia, ktorá študentom sťažila podmienky a osobné stretnutia presunula do online priestoru. Aj napriek tomu študenti do súťaže poslali množstvo kvalitných prác.**

Aj tento školský rok strávili študenti viac času za počítačmi ako v školských laviciach. To im sťažilo nielen vzdelávanie, ale nepochybne aj zapájanie sa do študentských súťaží. Osobné konzultácie nahradili konzultácie online a vzdelávacie workshopy, na ktoré boli študenti po minulé roky zo súťaže zvyknutí, už druhý rok nahradili webináre.

Webinárov sa dokopy zúčastnilo až **450 študentov** stredných odborných škôl z celého Slovenska a okrem prednášok, venovaných prevažne problematike denného svetla v interiéri, si študenti aj zasúťažili v kvízoch a v rýchlosti sa naučili aj používať nástroje, ktoré im následne pomohli pri tvorbe projektov.

**Vysoká účasť aj napriek obmedzeniam**

Ani online priebeh súťaže mladých študentov neodradil. Do súťaže Rodinný dom VELUX sa tento rok prihlásilo až **208 študentov z 10 stredných odborných škôl**, pričom do celoštátneho kola postúpilo napokon **44 projektov,** ktoré posudzovala odborná porota v zložení:

* **Ing. arch. Martin Skoček** – architektonický ateliér Martin Skoček
* **Ing. arch. Peter Kuklica** - architektonický ateliér Kuklica - Smerek
* **Ing. arch. Klára Bukolská** – architektka spoločnosti VELUX

Ktorá práca bola tá najlepšia a ktorá odborná škola odovzdala najviac prác sa študenti a pedagógovia dozvedeli počas slávnostného vysielania. Hneď v úvode sa za ďalší úspešný ročník súťaže všetkým poďakoval Zsolt Szabó**,** Market Director Czech Republic & Slovakia: „*Vďaka za mňa i za celý VELUX! Rád by som hlavne pogratuloval víťazom a vôbec všetkým, ktorí sa do toho tento rok pustili a ukázali nám svoju kreativitu. Stálo to opäť za to a je jasné, že táto tradičná súťaž bude pokračovať aj v ďalších rokoch.“*

**Aj v sťažených podmienkach ukázali študenti kreativitu a vynaliezavosť**

Hoci študenti pracovali a konzultovali aj tento rok prevažne online, rozhodne na prácach nebolo vidieť menšie úsilie, skôr naopak: *„Tento rok nám do súťaže poslali aj model a celkovo výborne remeselne spracované projekty, čo nás vzhľadom na podmienky, ktoré mali študenti, veľmi potešilo,“* zhodnotila Klára Bukolská, architektka spoločnosti VELUX.

Na výbere víťaznej práce sa porota zhodla takmer jednohlasne a pomerne rýchlo – víťaznou prácou je projekt s názvom Dom na Poli(y) študentky Agáty Ondrejíčkovej zo Strednej priemyselnej školy stavebnej Dušana Samuela Jurkoviča v Trnave a konzultantmi boli Ing. Zuzana Mištinová a Oliver Hacaj. *„Celkové zakomponovanie do pôvodnej architektúry, členenie vnútorného priestoru, galérie, veľa otvoreného priestoru, svetla, vysoká kvalita spracovania...tento projekt spĺňal všetko, čo sme od tejto súťaže čakali,“* zhrnul víťaznú prácu Ing. arch. Peter Kuklica.

*„Veľmi pozitívne vnímame možnosti, ktoré VELUX ponúka pre študentov a pedagógov, sú pre nich motivujúce. Je výborné, že žiaci si môžu vyskúšať v praxi vedomosti získané na škole a ešte ich aj rozširovať. Ďakujeme spoločnosti VELUX, že takúto súťaž organizuje a venuje sa študentom,“ doplnila Vlasta Púchovská zo Štátneho inštitútu odborného vzdelávania.*

Okrem prvých troch miest a troch odmien bola ocenená aj škola za najviac odovzdaných prác. Toto ocenenie získala Stredná priemyselná škola stavebná v Žiline, ktorá odovzdala 11 súťažných prác. Ďalším ocenením bola cena zamestnancov spoločnosti VELUX, ktorú si odniesol Lukáš Jurkovič s projektom Gazdovstvo pod horou – novostavba Záskalie.

Link na záznam slávnostného vyhlásenia: <http://bit.ly/RD_VELUX_stream>

**Výsledky 13. ročníka súťaže Rodinný dom VELUX:**

|  |
| --- |
| **1. miesto – RODINNÝ DOM – 400 €** |
| Meno študenta: | Agáta Ondrejíčková |
| Názov projektu:  | DOM NA POLI(Y) |
| Škola: | Stredná priemyselná škola stavebná Dušana Samuela Jurkoviča, Trnava |
| Konzultant:  | Ing. Zuzana MištinováOliver Hacaj |

|  |
| --- |
| **2. miesto – RODINNÝ DOM – 250 €** |
| Meno študenta: | Miroslav Častulín |
| Názov projektu:  | STREDOHROT |
| Škola: | Stredná priemyselná škola stavebná Emila Belluša, Trenčín |
| Konzultant:  | Ing. Eva Podhorská Rechtoríková |

|  |
| --- |
| **3. miesto – RODINNÝ DOM – 150 €** |
| Meno študenta: | Lukáš Jurkovič |
| Názov projektu:  | Gazdovstvo pod horou – novostavba Záskalie |
| Škola: | Stredná priemyselná škola stavebná Žilina |
| Konzultant:  | Ing. Eva Kuchárová |

|  |
| --- |
| **Odmena – RODINNÝ DOM – 100 €** |
| Meno študenta: | Matúš Záhumenský |
| Názov projektu:  | YHTEYS |
| Škola: | Stredná priemyselná škola stavebná, Hurbanovo |
| Konzultant:  | Ing. Ondrej Hanzlík |

|  |
| --- |
| **Odmena – RODINNÝ DOM – 100 €** |
| Meno študenta: | Agáta Gonščáková, Urban Žilka |
| Názov projektu:  | DRANN |
| Škola: | Stredná priemyselná škola stavebná Žilina |
| Konzultant:  | Ing. arch. Ľubomíra BuchováIng. Eva KuchárováIng. Marcel Zsóka PhD. |

|  |
| --- |
| **Odmena – RODINNÝ DOM – 100 €** |
| Meno študenta: | Marek Šteliar |
| Názov projektu:  | Rodinný dom Artem |
| Škola: | Stredná priemyselná škola stavebná a geodetická, Bratislava |
| Konzultant:  | Ing. arch. Mária Brondošová |

|  |
| --- |
| **Cena pre školu – 11 prác – 300 €**  |
| Názov školy: | Stredná priemyselná škola stavebná  |
| Mesto: | Žilina |
| **Cena zamestnancov VELUX – 100 €**  |
| Meno študenta: | Lukáš Jurkovič  |
| Názov projektu: | Gazdovstvo pod horou – novostavba Záskalie |
| Škola: | Stredná priemyselná škola stavebná Žilina |
| Konzultant: | Ing. Eva Kuchárová |